Σχολή Αστυνομίας Ροδόπης

Πρόκειται για τη Σχολή Αστυφυλάκων της Ελληνικής Αστυνομίας και το Τμήμα Δοκίμων Αστυφυλάκων Κομοτηνής, το οποίο από το 2001 απογράφεται ως ξεχωριστός οικισμός. Βρίσκεται σε απόσταση περίπου 8 χλμ. νοτιοδυτικά από το κέντρο της πόλης, στη συμβολή της Εγνατίας Οδού με την ΕΟ Ξάνθης - Κομοτηνής. Ιδρύθηκε το 1994 με το Π.Δ.321/94 και λειτούργησε για πρώτη φορά τον Οκτώβριο του 1997 ενώ οι κτιριακές του εγκαταστάσεις έχουν  συνολική έκταση 280 στρεμμάτων. Σύμφωνα με το Πρόγραμμα «Καλλικράτης» ανήκει στη δημοτική κοινότητα Κομοτηνής που υπάγεται στη δημοτική ενότητα Κομοτηνής του Δήμου Κομοτηνής και σύμφωνα με την απογραφή του 2021 απογράφησαν 109 άτομα.

 Παραπομπές 

Κατηγορία:Χωριά της περιφερειακής ενότητας Ροδόπης
Κατηγορία:Δήμος Κομοτηνής